"Black Hanifah" dilencongkan di sini.

**Hanifah Muhammad Hanafiah** atau lebih dikenali sebagai **Black** (lahir 21 Disember 1987) ialah seorang penyanyi dan pelakon lelaki Malaysia yang mengecapi kenamaan semenjak menjuarai musim ketiga rancangan realiti *Mentor*. Pada masa itu, Black merupakan anak didik kepada Ratu Dangdut, Mas Idayu.

Sebelum menyertai rancangan Mentor, beliau pernah menghasilkan album single "Aku Rindu Sayang Kamu". Black turut memenangi Anugerah Artis Baru Lelaki Hensem ABPBH 2009. Beliau kemudiannya menyertai Meet Uncle Hussain (MUH) untuk beraksi di pentas Hypptunes Rock The World 9 (RTW9) sebagai Taja. Pada tahun 2013, beliau telah menukar nama pentasnya kepada Black Hanafiah. Beliau juga pernah memasuki rancangan "**Oops Terkena**!" pada tahun 2020, dimana beliau mengganas ketika dikenakan prank.

Kerjaya muzik
-------------

Black memulakan perjalanan ke arah kerjaya sebagai artis rakaman apabila menyertai uji bakat *Mentor* yang diadakan di Sri Pentas, Bandar Utama, pada 15 Mac 2009. (Dalam format *Mentor*, setiap peserta (protégé) dibimbing oleh seorang artis berpengalaman (mentor). Bagi musim ini pula, setiap mentor mengadakan uji bakat sendiri untuk mencari protégé yang memenuhi kehendak masing-masing). Pada hari itu, Mas Idayu selaku mentor hari ini memilih Black untuk berada di bawah bimbingannya. Mas dikenali kerana memperagakan imej guru disiplin berlengkapkan rotan sebagai lambang disiplin sesekali disiarkan di TV. Setelah tiga bulan bertanding, Black berjaya menawan hati para juri dan penonton dengan dinobatkan juara keseluruhan, dan meraikannya dengan mematahkan rotan tersebut sambil menangis sebagai tanda penghargaan kepada Mas atas didikan dan bimbingannya sepanjang pertandingan.

"Aku Rindu Sayang Kamu" merupakan single pertama Black dalam kerjaya nyanyiannya. Tidak cukup dengan menguasai carta radio, lagu ini turut dilayakkan ke Anugerah Juara Lagu ke-24 yang dilangsungkan pada Januari 2010, di mana Black merangkul anugerah Vokal Terbaik kerana membawa lagu ini dengan cukup memuaskan para juri.

Black (tengah) bersama Meet Uncle Hussain.
Penangan vokalnya juga menimbulkan desas-desus bahawa Black berpotensi menjadi pengganti kepada Lan yang meninggalkan kumpulan Meet Uncle Hussain Julai 2009. Kugiran tersebut mengundang Black untuk merakam single "Drama King" serta mengambil bahagian dalam konsert atau gig sementara mereka mencari vokalis tetap baru.

Pada tahun 2010, Black diundang pula oleh Ratu Pop Etnik tersohor negara, Noraniza Idris untuk berkolaborasi menerusi lagu Kuasa Cinta yang berkonsepkan Zapin-Rock. Lagu yang digubah oleh Edrie Hashim dan lirik oleh Ahmad Fedtri Yahya. Lagu tersebut dimuatkan dalam album Noraniza Idris sendiri pada tahun 2010 dan apabila menjadi kolaborasi antara Noraniza dan Black, Kuasa Cinta berjaya diiktiraf sebagai Lagu Pop Etnik Terbaik di Anugerah Industri Muzik ke-19 (AIM19) serta dicalonkan sebagai Lagu Terbaik.

Selain itu, beliau turut menyumbangkan lagu tema filem *KL Special Force* arahan Syafiq Yusof yang bertajuk "Selamat Tinggal Masa" yang menampilkan duet bersama Syamsul Yusof.

Kehidupan peribadi
------------------

Pada 2013, Black telah mendirikan rumah tangga bersama Naquia Yasirah Mohd. Khairi, di Zebra Square, Kampung Pandan, Kuala Lumpur. Akad nikah disempurnakan oleh bapa pengantin perempuan sendiri iaitu Mohd Khairi Abu Hassan dengan disaksikan oleh Ketua Imam Masjid Saidina Umar Al-Khatab, Bukit Damansara, Selangor iaitu Mohammad Syukri Yaacob. 

Pada 2015, pasangan ini dikurniakan anak sulung pertama mereka iaitu bayi lelaki  yang diberi nama Khaleef Dayyan. Pada 2018, Black sekali lagi dikurniakan cahaya mata kedua iaitu bayi perempuan yang diberi nama Rindu Dayyana

Diskografi
----------

### Album studio

* *Obsesi* (2011)
* *Black... Masih Di Sini* (2016)

### Single

* Aku Rindu Sayang Kamu (2009)
* *"Drama King"* duet bersama Meet Uncle Hussain (2009)
* Sofea Jane (2010)
* *"Kuasa Cinta"* duet bersama Noraniza Idris (2010)
* Teman Pengganti (2012)
* Takkan Terpisah (2013)
* Mana Mungkin (2015)
* Anugerah Terindah (2016)
* *"Rempuh"* duet bersama Tomok (2017)
* Sakit Ku Rasa (2017)
* Pot Pet (2018)
* Leraikan (2019)
* Sabar (2020)
* Hanyut (2021)
* Dua Darjat (2022)

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2013 | *Longkai* | Ketum | Filem pertama |
| 2021 | *Hutang 2D* | Han |  |
| *Frontliner* | Dirinya sendiri |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2011 | *Dewa Cintaku* | Niki | TV3 |  |
| 2013–2014 | *OMG (Ohsem Music Group) The Series* | Bai |  |
| 2020–2021 | *Potong* | Long Selar | Astro Warna | Pelakon undangan |
| 2022 | *Tumpang Lalu Bang* | Sobri | TV9 |  |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 2014 | *OMG Kelaut* | Bai | TV3 |
| 2023 | *Hello Suri* | Husin |
|

### Televisyen

| Tahun | Tajuk | Peranan | Saluran TV |
| --- | --- | --- | --- |
| 2018 | *Ketuk-Ketuk Ramadan* | Artis jemputan | TV1 |
| 2020 | *Oops Terkena* (Episod 8) | Awesome TV |
| 2021 | *Mesyuarat Tingkap* |
|

Anugerah dan pencalonan
-----------------------

| Tahun | Anugerah | Kategori | Pencalonan | Keputusan |
| --- | --- | --- | --- | --- |
| 2018 | Anugerah Bintang Popular Berita Harian 2017 | Penyanyi Lelaki Popular | N/A | Tercalon |
|

Rujukan
-------

1. ↑  Protege: Black Diarkibkan 2009-08-22 di Wayback Machine, Mentor 3, TV3. Dicapai pada 15 Januari 2010.
2. ↑  Black Mentor Antara Vokalis MUH Di Pentas RTW9.
3. ↑  Roslen Fadzil (13 Julai 2009). "Rotan Dipatah, Black Juara Mentor 3!". *murai.com.my*. Diarkibkan daripada yang asal pada 2009-09-25. Dicapai pada 15 Januari 2010.
4. ↑  Miss Ayu (11 Januari 2010). "Aizat Juara AJL24". *gua.com.my*. Diarkibkan daripada yang asal pada 2010-01-14. Dicapai pada 15 Januari 2010.
5. ↑  Syaliza Shapiansuri (30 Ogos 2009). "Black: Tak Pernah Terima Tawaran MUH". *gua.com.my*. Dicapai pada 15 Januari 2010.
6. ↑  Li Ee Kee (27 November 2009). "Meet Uncle Hussain Masih Berbisa". *gua.com.my*. Dicapai pada 15 Januari 2010.
7. ↑  Mohd Riduan Rizal Ahmad (6 Mac 2018). "Selamat Tinggal Masa merupakan single baharu Black bergandingan dengan Syamsul Yusof". Utusan Malaysia. Diarkibkan daripada yang asal pada 2018-09-03. Dicapai pada 14 Mac 2018.
8. ↑  6 GAMBAR - BLACK MENTOR NIKAH SEKALI LAFAZ.
9. ↑  Anak sulung Black lahir sebulan awal. harian metro. Dicapai pada 13 Oktober 2017.
10. ↑  Rindu Dayyana nama anak kedua Black Hanifah. utusan. Dicapai pada 18 November 2018.
11. ↑  Black Hanafiah teruja bakal timang anak perempuan. mstar. Dicapai pada 18 November 2018.
12. ↑  Black Hanifah bakal timang cahaya mata kedua. utusan. Dicapai pada 11 Disember 2018.

Pautan luar
-----------

* Black di Pangkalan Data Filem Internet (IMDb)

| * l
* b
* s
*Mentor* |
| --- |
| Musim | 
* 1
* 2
* 3
* 4
* 5
* 6
* 7

 |
| Kesinambungan | 
* Legend
* Milenia 2016
* Milenia 2017
* Otai
* Milenia 2019

 |
| Juara | 
* Pija
* Fiq
* Black Hanifah
* Mohd
* Salma Asis
* Puteri Caroline
* Azmil
* Fareez Fauzi
* Elica Paujin
* Elvira Arul

 |
| Alumni terkenal | 
* Dewi Liana Seriestha
* Bella Nazari
* Yanie Julkarim1
* Nabil Zamanhuri
* Nieyl Jailani
* Kat Hassan
* Camellus De'lelli Anam1
* Keena Wahab
* Ila Damiaa
* Shiha Zikir
* Aiman Hakim Ridza
* Anas Ridzuan
* Tisha Shamsir
* Sandra Dianne1
* Alif Johan1
* Sarah Fazny
* Aina Abdul
* Tash Yong
* Nadeera Zaini
* Rika Riana
* Apex Tajudin
* Haqiem Rusli
* Qody Rany
* Usop
* Mimi Manan

 |
| 1 menunjukkan telah meninggal dunia |